ddrg/super_eurlex huggingface dataset:
Sklep Splošnega sodišča z dne 6. maja 2019 – Bernis in drugi/ECB

(Zadeva T-283/18) (1)

(Ničnostna tožba - Ekonomska in monetarna unija - Bančna unija - Enotni mehanizem za reševanje kreditnih institucij in določenih investicijskih podjetij (EMR) - Postopek reševanja, ki se uporablja, ko subjekt propada ali bo verjetno propadel - Matična družba in odvisna družba - Izjava ECB, da subjekt propada ali bo verjetno propadel - Uredba (EU) št. 806/2014 - Pripravljalna dejanja - Akti, zoper katere ni pravnega sredstva - Nedopustnost)

(2019/C 230/60)

Jezik postopka: angleščina

Stranke

Tožeče stranke: Ernests Bernis (Jurmala, Latvija), Oļegs Fiļs (Jurmala), OF Holding SIA (Riga, Latvija), Cassandra Holding Company SIA (Jurmala) (zastopniki: O. Behrends, M. Kirchner in L. Feddern, odvetniki)

Tožena stranka: Evropska centralna banka (zastopniki: G. Marafioti in E. Koupepidou, agenta, skupaj z J. Rodríguezom Cárcamom, odvetnik)

Predmet

Predlog na podlagi člena 263 PDEU za razglasitev ničnosti sklepov ECB z dne 23. februarja 2018, s katerimi je ECB ugotovila, da ABLV Bank AS in njena podružnica, ABLV Bank Luxembourg SA, propadata ali bosta verjetno propadli v smislu člena 18(1) Uredbe (EU) št. 806/2014 Evropskega parlamenta in Sveta z dne 15. julija 2014 o določitvi enotnih pravil in enotnega postopka za reševanje kreditnih institucij in določenih investicijskih podjetij v okviru enotnega mehanizma za reševanje in enotnega sklada za reševanje ter o spremembi Uredbe (EU) št. 1093/2010 (UL 2014, L 225, str. 1).

Izrek

1. Tožba se kot nedopustna zavrne.

2. Ernestsu Bernisu, Oļegsu Fiļsu, OF Holding SIA in Cassandra Holding Company SIA se naloži plačilo njihovih stroškov in stroškov Evropske centralne banke (ECB).

(1) UL C 259, 23.7.2018.
Sklep predsednika Splošnega sodišča z dne 25. oktobra 2018 – JPMorgan Chase in drugi/Komisija

(Zadeva T-420/18 R)

((Začasna odredba - Konkurenca - Euro Interbank Offered Rates (Euribor) - Euro Interest Rate Derivatives (EIRD) - Zavrnitev zahteve za zaupno obravnavanje sklepa o ugotovitvi kršitve člena 101 PDEU - Načelo domneve nedolžnosti - Predlog za izdajo začasnih odredb - Neobstoj fumus boni juris))

(2019/C 44/97)

Jezik postopka: angleščina

Stranke

Tožeče stranke: JPMorgan Chase & Co (New York, New York, Združene države), JPMorgan Chase Bank, National Association (Columbus, Ohio, Združene države), J. P. Morgan Services LLP (London, Združeno kraljestvo) (zastopniki: M. Lester, QC, D. Piccinin, D. Heaton, odvetniki, B. Tormey, N. French, N. Frey in D. Das, solicitors)

Tožena stranka: Evropska komisija (zastopniki: M. Farley, B. Mongin in F. van Schaik, agenti)

Predmet

Predlog na podlagi členov 278 in 279 PDEU na eni strani za odlog izvršitve Sklepa Komisije C(2018) 2743 final z dne 27. aprila 2018 v zvezi z očitki glede razkritja informacij z njihovo objavo, ki so jih podale družbe JPMorgan Chase & Co., JPMorgan Chase Bank, National Association in J. P. Morgan Services v skladu s členom 8 Sklepa predsednika Evropske komisije z dne 13. oktobra 2011 o funkciji in mandatu pooblaščenca za zaslišanje v nekaterih postopkih o konkurenci (2011/695/EU) (zadeva AT.39914 – Evrski obrestni izvedeni finančni instrumenti (EIRD)), in na drugi strani, naj se Komisiji odredi, naj ne objavi Sklepa C(2016) 8530 final z dne 7. decembra 2016 v zvezi s postopkom na podlagi člena 101 PDEU in člena 53 Sporazuma o Evropskem gospodarskem prostoru (zadeva AT.39914 – Evrski obrestni izvedeni finančni instrumenti (EIRD)).

Izrek

1. Predlog za izdajo začasne odredbe se zavrne.

2. Sklep z dne 11. julija 2018, JPMorgan Chase in drugi/Komisija (T-420/18 R) se razveljavi.
Sklep predsednika Splošnega sodišča z dne 11. septembra 2018 – XG/Komisija

(Zadeva T-504/18 R)

((Začasna odredba - Zavrnitev dostopa do prostorov Komisije - Predlog za izdajo začasne odredbe - Neobstoj interesa za izdajo zahtevanih začasnih odredb))

(2018/C 399/51)

Jezik postopka: francoščina

Stranki

Tožeča stranka: XG (zastopnika: S. Kaisergruber in A. Burghelle-Vernet, avocats)

Tožena stranka: Evropska komisija (zastopnika: P. Van Nuffel in T. Bohr, agenta)

Predmet

Predlog na podlagi členov 278 in 279 PDEU za odložitev izvršitve odločbe Komisije z dne 2. julija 2018, s katero je bila potrjena prepoved dostopa do njenih prostorov, in za odredbo, naj Komisija začasno odobri dostop do svojih prostorov.

Izrek

1. Predlog za izdajo začasne odredbe se zavrne.
C 328/51

Sklep predsednika Splošnega sodišča z dne 12. julija 2018 – PV/Komisija

(Zadeva T-224/18 R)

((Začasna odredba - Javni uslužbenci - Psihično nadlegovanje - Sklepi, ki ji sprejme Komisija po razrešitvi - Disciplinski postopek - Premestitev - Določitev zneska plače na nulo - Predlog za izdajo začasne odredbe - Očitna nedopustnost tožbe o glavni stvari - Delna nedopustnost - Neobstoj fumus boni juris - Neobstoj nujnosti))

(2018/C 328/69)

Jezik postopka: francoščina

Stranki

Tožeča stranka: PV (zastopnik: M. Casado García-Hirschfeld, odvetnik)

Tožena stranka: Evropska komisija (zastopniki: G. Berscheid, B. Mongin, in R. Striani, agenti)

Predmet

Predlog temelji na členih 278 in 279 PDEU in se nanaša na, po eni strani, odlog izvršitve, prvič, disciplinskega postopka CMS 13/087, drugič, disciplinskega postopka CMS 17/025, tretjič, sklepa o vrnitvi tožeče stranke na delovno mesto in četrtič, sklepa o določitvi zneska plače tožeče stranke na nulo, ter po drugi strani, sprejetje začasne odredbe o premestitvi tožeče stranke v združenje zaposlenih „Génération 2004“ ali v druge generalni direktorat Komisije.

Izrek

1. Ni treba odločati o predlogu za odlog izvršitve disciplinskega postopka CMS 13/087.

2. Predlog za izdajo začasne odredbe se v preostalem zavrne.
C 19/48

Splošnega sodišča z dne 13. novembra 2020 – UG/Komisija

(Zadeva T-571/17) (1)

(Javni uslužbenci - Pogodbeni uslužbenci - Pogodba za nedoločen čas - Člen 47(c)(i) PZDU - Odpoved pogodbe z odpovednim rokom - Dogovor o znesku odškodnine - Ustavitev postopka)

(2021/C 19/51)

Jezik postopka: francoščina

Stranki

Tožeča stranka: UG (zastopnika: M. Richard in P. Junqueira de Oliveira, odvetnika)

Tožena stranka: Evropska komisija (zastopnika: L. Radu Bouyon in B. Mongin, agenta)

Predmet

Predlog na podlagi člena 270 PDEU, s katerim se zahteva na eni strani razglasitev ničnosti sklepa z dne 17. oktobra 2016, s katerim je Urad za infrastrukturo in logistiko v Luxembourgu (OIL), ki spada pod Komisijo, tožeči stranki odpovedal pogodbo o zaposlitvi na podlagi člena 47(c)(i) Pogojev za zaposlitev drugih uslužbencev Evropske unije z učinkom od 20. avgusta 2017, ter na drugi strani povračilo premoženjske škode, ki naj bi jo tožeča stranka utrpela zaradi tega sklepa, in nepremoženjske škode, ki naj bi jo tožeča stranka utrpela zaradi poniževalnega ravnanja, ki je bilo posledica njene sindikalne dejavnosti in koriščenja starševskega dopusta.

Izrek

1. Postopek v zvezi z denarno odškodnino v zvezi s sklepom z dne 17. oktobra 2016, s katerim je Urad za infrastrukturo in logistiko v Luxembourgu (OIL), ki spada pod Evropsko komisijo, tožeči stranki odpovedal pogodbo o zaposlitvi, se ustavi.

2. Komisija poleg svojih stroškov nosi tudi polovico stroškov družbe UG. Družba UG nosi polovico svojih stroškov.

(1) UL C 357, 23.10.2017.
C 44/65

Sklep Splošnega sodišča z dne 6. novembra 2018 – Chioreanu/ERCEA

(Zadeva T-717/17) (1)

((Ničnostna tožba - ERCEA - Okvirni program za raziskave in inovacije Obzorje 2020 - Odločba o zavrnitvi zahtevka za pregled ocenjevanja raziskovalnega predloga - Upravna pritožba pred Komisijo - Zavrnitev upravne pritožbe - Napačna opredelitev tožene stranke - Predlog za izdajo odredbe - Očitna nedopustnost))

(2019/C 44/84)

Jezik postopka: romunščina

Stranki

Tožeča stranka: Nicolae Chioreanu (Oradea, Romunija) (zastopnik: D.-C. Rusu, odvetnik)

Tožena stranka: Izvajalska agencija Evropskega raziskovalnega sveta (zastopnici: F. Sgritta in M. E. Chacón Mohedano, agentki)

Predmet

Prvič, predlog na podlagi člena 263 PDEU za razglasitev ničnosti odločbe ERCEA z dne 23. marca 2017 o zavrnitvi zahteve za ponovno preučitev raziskovalnega predloga št. 741797-NIP, ERC-2016-ADG „New and Innovative Powertrain – NIP“ in odločbe Komisije C(2017) 5190 final z dne 27. julija 2017 o zavrnitvi upravne pritožbe, ki jo je tožeča stranka vložila na podlagi člena 22(1) Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (UL, posebna izdaja v slovenščini, poglavje 1, zvezek 4, str. 235), in drugič, predlog, naj Splošno sodišče odredi, naj ERCEA ponovno preuči zgoraj navedeni raziskovalni predlog.

Izrek

1. Tožba se zavrne.

2. Nicolaeju Chioreanuju se naloži plačilo stroškov.

(1) UL C 13, 15.1.2018.
3.

Družbi Fortischem a.s. nosi svoje stroške in stroške Sveta Evropske unije in Evropskega parlamenta, razen tistih, ki se nanašajo na predloge za intervencijo.
Sklep Splošnega sodišča z dne 28. septembra 2018 – Motex/Komisija

(Zadeva T-713/17) (1)

(Ničnostna tožba - Državne pomoči - Pomoč, ki jo Madžarska izvaja za podjetja, ki zaposlujejo invalidne delavce - Predhodni postopek preučitve - Sklepa, ki naj bi jih sprejela Komisija, s katerima je ukrep pomoči razglašen za združljiv z notranjim trgom - Pojem zainteresirane stranke - Neobstoj posamičnega nanašanja - Nedopustnost)

(2018/C 427/98)

Jezik postopka: madžarščina

Stranki

Tožeča stranka: Motex Ipari és Szolgáltató Rehabilitációs Kft. (Motex Kft.) (Esztergom-Kertváros, Madžarska) (zastopnik: L. Szabó, odvetnik)

Tožena stranka: Evropska komisija (zastopnika: V. Bottka in C. Georgieva-Kecsmar, agenta)

Predmet

Predlog, ki temelji na členu 263 PDEU in se nanaša na razglasitev ničnosti sklepov ki naj bi jih sprejela Komisija glede pritožb SA.29432 – CP 290/2009 – Madžarska – Domnevno nezakonita pomoč na področju kadrovanja invalidnih delavcev zaradi diskriminatorne ureditve in SA.45498 (FC/2016) – Pritožba OPS Újpest-lift Kft., ki se nanaša na državno pomoč, dodeljeno podjetjem, ki so zaposlovali invalidne delavce med letoma 2006 in 2012.

Izrek

1. Tožba se zavrne.

2. Družbi Motex Ipari és Szolgáltató Rehabilitációs Kft. (Motex Kft.) se naloži plačilo stroškov.

(1) UL C 437, 18.12.2017.
Sklep Splošnega sodišča z dne 12. septembra 2018 – RE/Komisija

(Zadeva T-257/17) (1)

(Ničnostna in odškodninska tožba - Dostop do dokumentov - Uredba (ES) št. 1049/2001 - Zavrnitev dostopa zaradi molka organa - Ustavitev postopka - Izrecna zavrnitev dostopa - Prilagoditev predlogov - Člen 86(4)(a) in (b) Poslovnika - Člen 76(d) Poslovnika - Nedopustnost)

(2018/C 427/90)

Jezik postopka: angleščina

Stranki

Tožeča stranka: RE (zastopnik: S. Pappas, odvetnik)

Tožena stranka: Evropska komisija (zastopnika: A. Buchet in C. Ehrbar, agenta)

Predmet

Na eni strani predlog na podlagi člena 263 PDEU za razglasitev ničnosti odločbe zaradi molka Evropske komisije, s katero je bila zavrnjena potrdilna prošnja tožeče stranke z dne 20. januarja 2017 za dostop do dokumentov, in Sklepa generalnega sekretarja Komisije C(2017) 3718 final z dne 24. maja 2017 v delu, v katerem je bil zavrnjen dostop do opombe v zvezi z zaposlitvijo tožeče stranke, ter na drugi predlog na podlagi člena 268 PDEU za povrnitev škode, ki naj bi nastala zaradi zavrnitve dostopa do teh dokumentov in zaradi zamude pri preučitvi prošnje za dostop do navedenih dokumentov.

Izrek

1. Postopek v zvezi s predlogi za razglasitev ničnosti odločbe zaradi molka Evropske komisije, s katero je bila zavrnjena potrdilna prošnja RE z dne 20. januarja 2017 za dostop do dokumentov, se ustavi.

2. V preostalem se tožba zavrže.

3. Vsaka od strank nosi svoje stroške.

(1) UL C 221, 10.7.2017.
Zadeva T-812/17: Sklep Splošnega sodišča z dne 15. maja 2018 – Seco Belgium in Vinçotte/Parlament (Ničnostna tožba — Javna naročila gradenj — Postopek javnega razpisa — Naloge nadzora in strokovnega svetovanja v okviru pridobitev, načrtov in gradbenih del v Evropskem parlamentu v Bruslju — Zavrnitev ponudbe tožečih strank in oddaja naročila drugemu ponudniku — Umik izpodbijanega akta — Prenehanje obstoja predmeta spora — Ustavitev postopka)

Sklep Splošnega sodišča z dne 15. maja 2018 – Seco Belgium in Vinçotte/Parlament

(Zadeva T-812/17) ( 1 )

„(Ničnostna tožba — Javna naročila gradenj — Postopek javnega razpisa — Naloge nadzora in strokovnega svetovanja v okviru pridobitev, načrtov in gradbenih del v Evropskem parlamentu v Bruslju — Zavrnitev ponudbe tožečih strank in oddaja naročila drugemu ponudniku — Umik izpodbijanega akta — Prenehanje obstoja predmeta spora — Ustavitev postopka)“

Stranke

Tožeči stranki: Seco Belgium (Bruselj, Belgija) in Vinçotte (Vilvord, Belgija) (zastopnika: A. Delvaux in R. Simar, odvetnika)

Tožena stranka: Evropski parlament (zastopniki: sprva P. López Carceller in Z. Nagy, nato Z. Nagy in B. Simon, agenti)

Predmet

Predlog, ki temelji na členu 263 PDEU, se nanaša na razglasitev ničnosti odločbe Parlamenta z dne 1. decembra 2017 o zavrnitvi ponudbe, ki sta jo tožeči stranki predložili v okviru javnega naročila 06D 20/2017/M005, naslovljenega „Naloge nadzora in strokovnega svetovanja v okviru pridobitev, načrtov in gradbenih del v Evropskem parlamentu v Bruslju“ in o oddaji tega naročila drugemu ponudniku.

Izrek

1. O tožbi ni treba več odločati.

2. Evropskemu parlamentu se naloži plačilo stroškov, vključno s stroški, ki se nanašajo na postopek za izdajo začasne odredbe.

( 1 ) UL C 52, 12.2.2018.
SL Uradni list Evropske unije C 182/22

Sklep Splošnega sodišča z dne 21. marca 2018 – Eco Bat Technologies in drugi/Komisija

(Zadeva T-361/17) (1)

((Ničnostna tožba - Omejevalni sporazumi - Trg za recikliranje avtomobilskih akumulatorjev - Odločba o popravku odločbe o ugotovitvi kršitve člena 101 PDEU in naložitvi glob - Rok za vložitev tožbe - Začetek - Zamuda - Nedopustnost))

(2018/C 182/26)

Jezik postopka: angleščina

Stranke

Tožeče stranke: Eco-Bat Technologies Ltd (Matlock, Združeno kraljestvo), Berzelius Metall GmbH (Braubach, Nemčija) in Société traitements chimiques des métaux (STCM) (Bazoches-les-Gallerandes, Francija) (zastopniki: M. Brealey, QC, I. Vandenborre in S. Dionnet, odvetnika)

Tožena stranka: Evropska komisija (zastopniki: F. van Schaik, G. Conte, I. Rogalski in J. Szczodrowski, agenti)

Predmet

Predlog na podlagi člena 263 PDEU, ki se nanaša, prvič, na razglasitev ničnosti Odločbe Komisije C(2017) 900 final z dne 8. februarja 2017 v zvezi s postopkom na podlagi člena 101 PDEU (zadeva AT.40018 – Recikliranje avtomobilskih akumulatorjev), kakor je bila popravljena z Odločbo Komisije C(2017) 2223 final z dne 6. aprila 2017, in drugič, na znižanje zneska globe, naložene tožečim strankam.

Izrek

1. Tožba se zavrže kot nedopustna.

2. Družbam Eco-Bat Technologies Ltd, Berzelius Metall GmbH in Société traitements chimiques des métaux (STCM) se naloži plačilo stroškov.

(1) UL C 318, 25.9.2017.
SL Uradni list Evropske unije C 52/31

Sklep Splošnega sodišča z dne 14. decembra 2017 – Rogesa/Komisija

(Zadeva T-475/17) (1)

((Ničnostna tožba - Dostop do dokumentov - Uredba (ES) št. 1049/2001 - Uredba (ES) št. 1367/2006 - Dokumenti o obratu, ki proizvaja mešanico peletov in sintrirane rude - Zavrnitev dostopa zaradi molka organa - Izrecna odločba, sprejeta pred vložitvijo tožbe - Predlog za ustavitev postopka - Pravni interes - Očitna nedopustnost))

(2018/C 052/44)

Jezik postopka: nemščina

Stranki

Tožeča stranka: Rogesa Roheisengesellschaft Saar mbH (Dillingen, Nemčija) (zastopnika: S. Altenschmidt in A. Sitzer, odvetnika)

Tožena stranka: Evropska komisija (zastopnik: H. Krämer, agent)

Predmet

Predlog na podlagi člena 263 PDEU za razglasitev ničnosti odločbe zaradi molka Komisije z dne 11. julija 2017 o zavrnitvi dostopa do dokumenta Ares (2017) 1684109 z dne 2. novembra 2009 in do dokumenta Ares (2017) 1685639 z dne 29. novembra 2009.

Izrek

1. Tožba se zavrže kot očitno nedopustna.

2. Družba Rogesa Roheisengesellschaft Saar mbH in Evropska komisija nosita vsaka svoje stroške.

(1) UL C 318, 25.9.2017.
SL Uradni list Evropske unije C 369/19

Sklep predsednika Splošnega sodišča z dne 3. julija 2017 – Proximus/Svet

(Zadeva T-117/17 R)

((Začasna odredba - Javna naročila - Postopek s pogajanji - Predlog za izdajo začasnih odredb - Neobstoj nujnosti))

(2017/C 369/29)

Jezik postopka: angleščina

Stranki

Tožeča stranka: Proximus SA/NV (Bruselj, Belgija) (zastopnik: B. Schutyser, odvetnik)

Tožena stranka: Svet Evropske unije (zastopniki: A. Jaume in S. Cholakova, agentki, skupaj z P. de Bandtom, P. Teerlinckom in M. Gherghinaru, odvetniki)

Predmet

Predlog na podlagi členov 278 in 279 PDEU za izdajo začasnih odredb s ciljem, prvič, odloga izvršitve sklepa Sveta o sklenitvi okvirne pogodbe z drugim ponudnikom, in drugič, odloga izvršitve okvirne pogodbe, sklenjene med Svetom in izbranim ponudnikom.

Izrek

1. Predlog za izdajo začasne odredbe se zavrne.
C 103/42

Sklep Splošnega sodišča z dne 30. januarja 2019 – Spliethoff’s Bevrachtingskantoor/Komisija

(Zadeva T-149/16) (1)

((Ničnostna tožba - Finančna pomoč na področju Instrumenta za povezovanje Evrope - Sektor prometa za obdobje 2014-2020 - Litispendenca - Nedopustnost))

(2019/C 103/57)

Jezik postopka: angleščina

Stranki

Tožeča stranka: Spliethoff’s Bevrachtingskantoor BV (Amsterdam, Nizozemska) (zastopniki: sprva P. Glazener, nato Y. de Vries in D. Coumans in na koncu Y. de Vries in J. de Kok, odvetniki)

Tožena stranka: Evropska komisija (zastopnici: J. Hottiaux in J. Samnadda, agentki)

Predmet

Predlog temelji na členu 263 PDEU in se nanaša na razglasitev ničnosti Izvedbenega sklepa Komisije C(2015) 5274 final z dne 31. julija 2015 o seznamu predlogov, ki so bili v okviru razpisov za zbiranje predlogov, ki so bili v okviru razpisov za zbiranje predlogov z dne 11. septembra 2015 na podlagi večletnega delovnega programa izbrani za finančno pomoč EU na področju Instrumenta za povezovanje Evrope (IPE) -Prometni sektor.

Izrek

1. Tožba se zavrže kot nedopustna.

2. Družba Spliethoff’s Bevrachtingskantoor BV in Evropska komisija nosita svoje stroške.

(1) UL C 211, 13.6.2016.
SL Uradni list Evropske unije C 190/28

Sklep Splošnega sodišča z dne 9. aprila 2018 – Make up for ever/EUIPO – L’Oréal (MAKE UP FOR EVER)

(Zadeva T-320/16) (1)

((Znamka Evropske unije - Zahteva za ugotovitev ničnosti - Umik zahteve za ugotovitev ničnosti - Ustavitev postopka))

(2018/C 190/50)

Jezik postopka: francoščina

Stranke

Tožeča stranka: Make up for ever (Pariz, Francija) (zastopnik: C. Caron, odvetnik)

Tožena stranka: Urad Evropske unije za intelektualno lastnino (zastopnika: S. Bonne in D. Hanf, agenta)

Druga stranka pred odborom za pritožbe, intervenientka v postopku pred Splošnim sodiščem: L’Oréal SA (Pariz) (zastopnica: S. Micallef, odvetnica)

Predmet

Tožba zoper odločbo petega odbora za pritožbe pri EUIPO z dne 21. marca 2016 (zadeva R 985/2015-5) zaradi postopka za ugotovitev ničnosti med družbama L’Oréal in Make up for ever.

Izrek

1. Postopek se ustavi.

2. Družbi Make up for ever in L’Oréal SA nosita svoje stroške ter vsaka polovico stroškov Urada Evropske unije za intelektualno lastnino (EUIPO).

(1) UL C 296, 16.8.2016.
SL Uradni list Evropske unije C 269/15

Sklep Splošnega sodišča z dne 7. junija 2017 – De Masi/Komisija

(Zadeva T-11/16) (1)

((Ničnostna tožba - Dostop do dokumentov - Uredba (ES) št. 1049/2001 - Neobstoj potrdilne odločbe - Prošnja za dostop v okviru medinstitucionalnega sodelovanja na podlagi člena 230 PDEU - Dokumenti v zvezi z delom skupine „Kodeks ravnanja (obdavčitev podjetij)“, ki jo je oblikoval Svet - Akt, zoper katerega ni pravnega sredstva - Očitna nedopustnost))

(2017/C 269/21)

Jezik postopka: nemščina

Stranki

Tožeča stranka: Fabio De Masi (Bruselj, Belgija) (zastopnik: A. Fischer Lescano, profesor)

Tožena stranka: Evropska komisija (zastopniki: F. Erlbacher, J. Baquero Cruz in A. Buchet, agenti)

Predmet

Predlog na podlagi člena 263 PDEU za razglasitev ničnosti, prvič, odločbe, ki naj bi bila vsebovana v dopisu Komisije z dne 9. decembra 2015, s katerim je bilo odgovorjeno na prošnjo za dostop do dokumentov skupine „Kodeks ravnanja (obdavčitev podjetij)“, ki jo je tožeča stranka vložila na podlagi Uredbe Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL, posebna izdaja v slovenščini, poglavje 1, zvezek 3, str. 331), in drugič, odločbe, ki naj bi bila vsebovana v dopisu Komisije z dne 9. novembra 2015, s katerim je bilo odgovorjeno na zahtevo predsednika posebnega odbora Evropskega parlamenta za davčna stališča in druge ukrepe podobne narave ali s podobnim učinkom.

Izrek

1. Tožba se zavrže kot očitno nedopustna.

2. Fabio De Masi nosi svoje stroške.

(1) UL C 78, 29.2.2016.
SL Uradni list Evropske unije C 249/29

Sklep Splošnega sodišča z dne 18. maja 2017 – Verschuur/Komisija

(Zadeva T-877/16) (1)

((Ničnostna tožba - Dostop do dokumentov - Uredba (ES) št. 1049/2001 - Dokument, ki se nanaša na upravni postopek v zvezi s pomočjo SA.38374 (2014/C ex 2014/NN), ki jo je Nizozemska izvajala v korist družbe Starbucks - Zavrnitev dostopa - Tožba, ki je očitno brez pravne podlage))

(2017/C 249/44)

Jezik postopka: angleščina

Stranki

Tožeča stranka: Steven Verschuur (Baarn, Nizozemska) (zastopnik: P. Kreijger, odvetnik)

Tožena stranka: Evropska komisija (zastopniki: J. Baquero Cruz, A. Buchet in F. Clotuche Duvieusart, agenti)

Predmet

Predlog na podlagi člena 263 PDEU za razglasitev ničnosti Sklepa Komisije C (2016) 6455 final z dne 3. oktobra 2016, s katerim je bila zavrnjena potrdilna prošnja tožeče stranke za dostop do dokumentov na podlagi Uredbe Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL, posebna izdaja v slovenščini, poglavje 1, zvezek 3, str. 331).

Izrek

1. Tožba se zavrže.

2. Steven Verschuur nosi svoje stroške.

(1) UL C 53, 20.2.2017.
SL Uradni list Evropske unije C 121/30

Sklep predsednika Splošnega sodišča z dne 16. februarja 2017 – Le Pen/Parlament

(Zadeva T-140/16 R II)

((Začasna odredba - Član Evropskega parlamenta - Izterjava nadomestil, nakazanih iz naslova povračila stroškov za parlamentarno pomoč - Predlog za odlog izvršitve - Neobstoj nujnosti))

(2017/C 121/43)

Jezik postopka: francoščina

Stranki

Tožeča stranka: Jean–Marie Le Pen (Saint–Cloud, Francija) (zastopnika: M. Ceccaldi in J.–P. Le Moigne, odvetnika)

Tožena stranka: Evropski parlament (zastopnika: G. Corstens in S. Alonso de León, agenta)

Predmet

Predlog temelji na členih 278 in 279 PDEU in se nanaša na odlog izvršitve sklepa generalnega sekretarja Parlamenta z dne 29. januarja 2016, s katerim je bilo tožeči stranki naloženo plačilo 320 026,23 EUR in bremepisa št. 2016-195 z dne 4. februarja 2016, ki je temu sklepu sledil.

Izrek

1. Predlog za izdajo začasne odredbe se zavrne.
SL Uradni list Evropske unije C 191/33

Sklep predsednika Splošnega sodišča z dne 6. aprila 2016 – GABO:mi/Komisija

(Zadeva T-10/16 R)

((Začasna odredba - Subvencije - Šesti in sedmi okvirni program Evropske skupnosti za raziskave, tehnološki razvoj in predstavitvene dejavnosti (2002- 2006 in 2007-2013) - Dopisi za vračilo dela odobrenih sredstev - Opomin - Predlog za odlog izvršitve - Dopustnost - Neobstoj nujnosti))

(2016/C 191/44)

Jezik postopka: angleščina

Stranki

Tožeča stranka: GABO:mi Gesellschaft für Ablauforganisation:milliarium mbH & Co. KG (München, Nemčija) (zastopnika: M. Ahlhaus in C. Mayer, odvetnika)

Tožena stranka: Evropska komisija (zastopniki: S. Delaude, S. Lejeune in M. Sickierzyńska, agenti)

Predmet

Na eni strani predlog za odlog izvršitve dveh dopisov Komisije z dne 2. decembra 2015, s katerima je ta tožečo stranko obvestila, da bo izterjala del subvencij, ki so ji bile odobrene na podlagi šestega in sedmega okvirnega programa Evropske skupnosti za raziskave, tehnološki razvoj in predstavitvene dejavnosti (2002-2006 in 2007-2013) in na drugi strani opomin Komisije, s katerim jo poziva k plačilu 1 770 417,29 EUR najpozneje do 15. januarja 2016.

Izrek

1. Predlog za odlog izvršitve se zavrne.

2. Sklep z dne 18. januarja 2016 v zadevi T-10/16 R se razveljavi.